NaiveNeuron/SloPal huggingface dataset:
Ľ. Kaník, minister práce, sociálnych vecí a rodiny SR: (2004-10-19):
Regulácia finančného trhu, pre oblasť bankového dohľadu je v súčasnosti NBS oprávnená vydávať vyhlášky a opatrenia pre oblasť kapitálového trhu poisťovníctva a poisťovníctvu vydáva vykonávacie predpisy ministerstvo financií, pričom Úrad pre finančný trh podľa platného zákona o dohľade nad finančným trhom na príprave návrhov spolupracuje. Návrh zákona predpokladá zachovanie rozhodujúceho procesu v dvoch stupňoch, pričom rozhodnutia v konaní na prvom stupni budú kompetenciou toho, kto bude zodpovedný za riadenie výkonu dohľadu, zatiaľ čo druhostupňové rozhodnutia budú v kompetencii bankovej rady. Upravuje všeobecné zásady výkonu dohľadu, súčinnosť pri výkone dohľadu, medzinárodnú spoluprácu pri výkone dohľadu, postup pri dohľade na mieste a na diaľku, konanie pred Národnou bankou a ďalšie činnosti. Ustanovuje, že medzi výnosmi z hospodárenia Národnej banky, medzi výnosy patria aj ročné príspevky dohliadaných subjektov. V prechodných a záverečných ustanoveniach navrhuje zrušiť Úrad pre finančný trh vrátane jeho orgánov a pôsobnosť tohto úradu prejde na Národnú banku Slovenska. Návrh zákona bol prerokovaný a schválený vládou uznesením 700 zo 14. júla 2004. Ďakujem za pozornosť, to je všetko.
Janckulík, Igor, poslanec NR SR (2019-04-05):
Ďakujem za slovo. Ďakujem, Miro, za veľmi dobré zhrnutie celkovej problematiky na našich cestách a na našich železniciach. Ja sa vyjadrím ešte k rýchlostným cestám, lebo vláda si asi z nás robí srandu ohľadom programového vyhlásenia vlády. Stav prípravy rýchlostných ciest máme rozdelený do troch skupín. Sú to strategické stavby, ktoré sú v programovom vyhlásení vlády, tu spomeniem nejaké dátumy, napríklad Banská Bystrica – Slovenská Ľupča, predpokladaný termín výstavby 2018, teraz máme 2021, Slovenská Ľupča – Korytnica, 2018, 2024 teraz máme, Korytnica – Liptovská Osada, 2019, máme 2025, Ružomberok juh – križovatka, 2019, teraz máme termín 2021, Kriváň – Mýtna, 2019, tu to bude aj dodržané, 2019, ďalej tu môžem spomínať ďalšie dátumy. Ale máme potom prioritné, prioritné oblasti, tu musím spomenúť Nižnú – Dlhá nad Oravou, 2020, máme teraz 2023, ale verím, že ani 2023 nebude, lebo tam sa stále nemôže 3,5 mil. nájsť na projektovú prípravu. A ďalej tu máme ostatné stavby, ktoré napríklad sú tu Zacharovce – Bátka, ktoré by nemali byť prioritou vlády, ale je tu termín 2019, výstavba by sa mala začať predpokladaná 2021. Ale čo ma zarazilo, je tu obchvat Komárna, ktorý nebol vôbec v programovom vyhlásení vlády a ten sa objavil v prioritách. Takže programové vyhlásenie vlády by nemal byť trhací kalendár a to, čo je v programovom vyhlásení vlády, to by sa malo plniť. A sami vidíte, že tie termíny sa posúvajú od dvoch až do piatich rokov. Takže ako sa plní programové vyhlásenie vlády? O toľko rokov posun? To je smiešne.
Blanár, Juraj, podpredseda NR SR (2023-05-24):
Otváram všeobecnú rozpravu, do ktorej som opäť neobdržal žiadnu písomnú prihlášku. Pýtam sa preto, kto má záujem ústne sa prihlásiť do rozpravy. Konštatujem, že nikto, preto rozpravu vyhlasujem sa uzavretú. Budeme hlasovať o tomto návrhu zákona o 11.00 hod. dnes. A prerušujem rokovanie o tomto bode programu. Ďakujem pánovi navrhovateľovi aj spravodajcovi. A môžeme pristúpiť k ďalšiemu bodu, ktorým je prvé čítanie o návrhu poslancov na vydanie zákona o posilnení práv občanov počas mimoriadnej situácie a posilnení ich volebného práva. Je to parlamentná tlač 1673. Návrh na pridelenie výborom je pod číslom 1736. Poprosím teraz pána poslanca Milana Vetráka, aby za skupinu poslancov tento návrh zákona uviedol v pléne. Nech sa páči, máte slovo, pán poslanec Vetrák. (Rokovanie o návrhu skupiny poslancov Národnej rady Slovenskej republiky na vydanie zákona o posilnení práv občanov počas mimoriadnej situácie a o posilnení ich volebného práva , tlač 1673.)
T. Cabaj, podpredseda NR SR: (2010-03-02):
Otváram všeobecnú rozpravu. Písomne sa do rozpravy neprihlásil nikto. Kolegyne, kolegovia, kto má záujem prihlásiť sa ústne? Registrujem, pán spravodajca. Nikto iný? Končím možnosť prihlásiť sa. Vzhľadom na to, že je 19.02 hod., prerušujem rokovanie o tomto bode programu. Budeme pokračovať ráno o 9.00 hodine vystúpením pána spravodajcu v rozprave ako jediného prihláseného do rozpravy a zároveň budeme potom pokračovať ďalšími zákonmi, ktoré predkladá pán minister hospodárstva, t. j. vládny návrh zákona o podpore cestovného ruchu, o národnom jadrovom fonde atď., tak ako máme schválené body programu. Prerušujem rokovanie a zároveň končím dnešný rokovací deň. Prijemnú dobrú noc. Stretneme sa ráno o 9.00 hodine. (Prerušenie rokovania o 19.03 hodine.)
Suja, Miroslav, poslanec NR SR (2023-02-17):
Ďakujem za slovo. Tak okrem Filipa presne som čakal odpovede, ktoré som nedostal. To vidno, že akí amatéri to prikladujú... predkladajú. Počet pripomienok ste nevedeli, 1 248, takže niekoľko sto som naschvál povedal, že či sa chytíte, ale 1 248, pán predkladateľ jeden, tomu druhému to nemusím ani hovoriť, alebo tretiemu. Z toho z tých zásadných neboli vyriešené veľké množstvá, z tých najzásadnejších, takže ste to krásne obišli. A teraz sa vás pýtam, keď škody patria občanom, tie škody ide platiť každý občan Slovenskej republiky, alebo len tí členovia poľovných revírov, keď hovoríte, že patria občanom, pán Fecko! Čo tu trepete za sprostosti! Zver patrí štátu. Keď spôsobí škodu, bude ju platiť štát, alebo tých pár ľudí, keď vy hovoríte, že patria všetkým občanom? Ja pochybujem, že tu občania v Bratislave, vo veľkých mestách alebo každý občan na Slovensku sa ide zbierať, aby platil škody! Takže nepatria všetkým občanom doslovne, ako vy hovoríte, ale patria štátu a áno a štát by mal slúžiť občanom. Ale zver patrí štátu! Takže kto bude platiť za tie škody? Vy ste tak amatér, že ani to v tom zákone neviete pomenovať! Vy ste mi odpovedal na dve základné otázky, ktoré som vám položil. Bijú sa tu dve, dva zákony, ktoré predkladáte vy ako amatéri. Na jednom znižujete plochy poľovné o 80 %, kde vyhlasujete novou zonáciou zákaz poľovať, a na druhom hovoríte, že chcete znižovať stavy zveri! Tak ako to chcete dokázať, keď znížite o 80 % poľovné plochy?! A tu ja vôbec neťahám do toho komoru ani nič, ako tam to ten blázon tu na mňa vykrikoval! To sa nejdem k tomu ani vyjadrovať. Ja poukazujem na to, že ste predkladali zákon ako amatéri, ktorí nie sú vôbec znalí veci. Vôbec nie sú znalí veci! A môžme si k tomu sadnúť a hovoriť, môžem zavolať ďalších kolegov od... od nás, z Technickej univerzity zo Zvolena a vyvrátim vám tieto bludy, čo tu všetky píšete! Ja, mňa tu vôbec nejaká komora teraz nezaujíma! Ja hovorím, čo nastáva!
Dostál, Ondrej, poslanec NR SR (2020-04-20):
Pán podpredseda, dajte, prosím, hlasovať o tom, že Národná rada prerokuje predmetný návrh zákona v skrátenom legislatívnom konaní.
Kaník, Ľudovít, poslanec NR SR (2013-02-14):
To, čo sme tu pred chvíľou videli, bolo nič iné, len naozaj dokonale technicky zvládnutý kabaret, pretože sme tu zažili aj kino. Videli sme, ako si Paška púšťal Pašku. A keby dnes nemal kravatu, tak by sme mali problém rozoznať, že či hovorí zo záznamu, alebo naživo, pretože len ten rozdiel ho oddeľoval od toho, čo nám tu púšťal na monitore. Ďalším dôkazom alebo ďalším, to, čo sme videli, bola obrovská dávka zbabelosti, ktorú tu SMER predviedol. Pretože nie je schopný ani vypočuť reakcie na svoje nezmyselné obvinenia. S jediným, s čím sa dá súhlasiť, je, čo povedal pán predseda Paška, že toto sa stať nemalo. Také flagrantné porušovanie ústavy, ako predviedol pán prezident, a znásilňovanie jej textu, to sa naozaj stať nemalo. A keby sa nestalo, tak tu dnes nesedíme a nepodávame návrh na obžalobu prezidenta.
Brocka, Július, poslanec NR SR (2012-06-20):
Pani poslankyňa Vášáryová, súhlasím s vaším vystúpením. Ja by som to pomenoval ešte aj inak, že tento krok, toto nezákonné odvolávanie riaditeľky Slovenskej televízie a rozhlasu je veľkým krokom k „orbanizácii“ Slovenska a k zavedeniu novej totality v tejto krajine. Dámam a pánom zo SMER-u nestačí, že majú takmer všetku moc cez ústavné orgány v štáte, ešte im chýba aj stopercentné ovládanie verejnoprávnej televízie a rozhlasu, a preto musia odstrániť terajšiu riaditeľku, aby mohli vymývať mozgy a manipulovať s verejnou mienkou tak, ako to robili komunisti počas komunistického režimu. Varovať ich pred takýmto konaním asi nemá význam, nakoniec aj tak sa to obráti proti nim. Oni totiž nemajú cit pre mieru, oni nemajú ani spôsoby, lebo to, ako ju chcú odvolať, to naozaj poškodí aj imidž tejto krajiny. Ale predsa len by som jednu vetu chcel ešte doplniť o predsedovi výboru, ktorý iniciuje toto odvolanie. To, že sa podujal na takúto špinavú hru, ma veľmi ani neprekvapuje, pretože už jedna strana, ktorá ho dostala sem do parlamentu, už zanikla, a teraz pracuje na zániku ďalšej. Na Slovensku sa hovorí, že „poturčenec horší Turka“, pani kolegyňa.
Ondruš, Branislav, poslanec NR SR (2010-10-12):
Ďakujem, pán predseda. Ja by som rád na margo vystúpenia pána poslanca Pašku zdôraznil fakt, že tento návrh zákona je ďalším dôkazom obrovského podvodu na voličoch, ktorého sa dopúšťajú vládne strany. Predovšetkým preto, lebo niet žiadnych pochýb, že sa rozhodli, že potrebnú konsolidáciu verejných financií, áno, potrebnú, potrebnú aj podľa nás, majú v plnej miere zaplatiť občania, a to najmä alebo aj občania s najnižšími príjmami, ktorí sú v najhoršej sociálnej situácii, mladé rodiny, rodiny s deťmi, dôchodcovia a podobne. Hovorím o kolosálnom podvode najmä preto, lebo tento návrh zákona je v príkrom rozpore s politickými záväzkami, ktoré lídri alebo vysokí predstavitelia súčasných vládnych strán dali verejnosti pred voľbami, keď hovorili o tom, že nebudú musieť zvyšovať dane, a to hovorili v súvislosti s tým, že bude treba konsolidovať verejné financie, keďže Slovensko sa podľa nich vydalo na grécku cestu. Znamená to, že už pred voľbami si terajší vládni predstavitelia presne uvedomovali, v akej situácii verejné financie sú, mali o nich dostatočné informácie a zároveň ubezpečovali ľudí, že nebudú musieť túto situáciu riešiť zvyšovaním daní. Tento návrh zákona je dôkazom toho, že táto vládna koalícia vyhrala vďaka podvodu na voličoch a občanoch Slovenskej republiky. A pokiaľ ide o konsolidáciu verejných financií, musím opäť zdôrazniť, ako som to už v tomto parlamente urobil, že historicky najvyšší deficit verejných financií, schodok štátneho rozpočtu zaznamenali Dzurindove vlády a Ficove ho znižovali. (Potlesk.)
Martvoň, Anton, poslanec NR SR (2014-11-08):
Ďakujem pekne. Pán Lipšic, no, poviem to takto. Dnešný deň vás zaradil do skupiny politikov à la pán Hlina, teda veľkopodnikateľ z Bratislavy. Viete, no poviem vám to takto. Vy ste tu poukázali na nejaké cyperské spoločnosti, na nejaké, mali ste výpisy z registrov cyperských spoločností a celé to všetko ste zavŕšili tým, že v postate, no, však uznávam, že je problém na Belize, nie verejne dostupný register firiem ako takých. No nepoteším vás v jednej veci. Od roku 2013 sa dá jedným spôsobom zistiť aj na Belize, kto zakladal v minulosti tú spoločnosť. A som zvedavý, ako zareagujete na to, keď tí, čo vás budú žalovať, to preukážu, ako ste tu spôsobil spravodajské eštebácke hry, že to nie je pravda.
T. Cabaj, podpredseda NR SR: (2009-10-15):
Nech sa páči, pán predseda, máte slovo.
M. Číž, podpredseda NR SR: (2007-03-29):
(Hlasovanie.) Prítomných 129 poslancov, za návrh 117 poslancov, zdržalo sa 12 poslancov. Konštatujem, že tento návrh sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa na návrhy podľa § 85 zákona o rokovacom poriadku. Ak nie, vyhlasujem rozpravu za skončenú. Nech sa páči, pán spravodajca.
Grečková, Lea, poslankyňa NR SR (2015-09-23):
Pán predseda, v rozprave nevystúpil žiaden poslanec, preto prosím, aby ste dali hlasovať o tom, že Národná rada sa uzniesla podľa zákona o rokovacom poriadku prerokovať predmetný návrh zákona v druhom čítaní.
Pellegrini, Peter, predseda NR SR (2015-03-17):
Pán poslanec Kvasnička.
Sulík, Richard, predseda NR SR (2011-02-08):
Ďakujem. Nech sa páči, slovo má spoločná spravodajkyňa pani poslankyňa Blahová.
Bugár, Béla, podpredseda NR SR (2018-06-21):
Na vystúpenie pani poslankyne s faktickými dvaja. Pán poslanec Antal.
Tomáš, Erik, poslanec NR SR (2019-09-18):
Pána Kažimíra chcem pozdraviť a zatiaľ pekne a ubezpečiť ho, že nikto ľahkovážne s touto témou nenarába. Aj dnes, napriek tomu, že ide ešte len o prvé čítanie, ste mali možnosť si vypočuť mnoho vecných argumentov. Po druhé súhlasím, pán Dostál, je to hodnotový spor, dokonca hodnotový spor je aj o daňovo-odvodové zaťaženie a jeho znižovanie, len som vytkol pani Gaborčákovej, že Radičová, Radičovej vláda, ktorá to mala v programe a chcela to urobiť, to neurobila, a OĽANO bolo súčasťou tej koalície. Čiže toto je hodnotový spor, ktorý mám rád. Stále je lepší ako nejaké nezmyselné mimoriadne schôdze. No a máte pravdu, že nie vo všetkých krajinách je minimálna mzda zavedená ako inštitút, ale jedným dychom treba dodať, že vo väčšine krajín je minimálna mzda. A stále platí, že napriek našej enormnej snahe je na Slovensku siedma najnižšia spomedzi tých krajín, kde zavedená je.
Petrík, Simona, poslankyňa NR SR (2024-05-03):
Ďakujem. Ja asi len nadviažem na kolegyňu Beátu Jurík, lebo veľmi podobnú vec som chcela povedať, že myslím si, že v tej opozícii sa na tom zhodneme. Verím, že aj tuto kolegovia, aj kolegyne, ktoré tu síce teraz zasa nie sú, ale že nám, že podporia tento návrh. Ak nie, tak veľmi rada ešte dovysvetlím, ak niečo bude treba. A my to máme naozaj aj prepočítané, nie sú to nejaké veľké výdavky navyše. Zároveň opäť pripomeniem to, že pokiaľ sa tento návrh zamietne, ďalších šesť mesiacov sa nebude môcť o tejto téme rokovať, možno potom s tým príde vláda, možno nie, alebo teda ministerstvo práce, ale načo, načo čakať, keď 13. dôchodky boli schválené takto (rečníčka lúskla prstami), šmahom ruky. Aj toto sú dôchodky, aj toto sú dôchodkyne a dôchodcovia, takže ak máme byť féroví a ak táto vláda naozaj hovorí, že je skutočnou sociálnou vládou a pán premiér hovorí, že ministerstvo práce je výkladnou skriňou tejto vlády, tak potom by bolo fajn, aby nezabúdal aj na tieto vdovy, ktoré stále nemajú nárok na plnohodnotný vdovský a, samozrejme, aj vdovecký dôchodok. Takže aj za seba naozaj veľmi úprimne vás žiadam o podporu tohto návrhu v prvom čítaní. Ďakujem veľmi pekne.
P. Paška, predseda NR SR: (2010-02-09):
(Hlasovanie.) 135 prítomných, 81 za, 4 proti, 48 sa zdržalo, 2 nehlasovali. Návrh sme postúpili do druhého čítania.
Šofranko, Mária, poslankyňa NR SR (2021-06-17):
Ďakujem za slovo. Taktiež vítam iniciatívu novely zákona o podpore najmenej rozvinutých okresov. Ďakujem, pán Ledecký, za konkrétne príklady. Pochádzame z rovnakého regiónu, takže to veľmi dobre poznáme. Tieto regióny čelia vysokej miere nezamestnanosti, odchodu vzdelanej pracovnej sily a nedostatku podnikateľských aktivít a investícií. V súčasnosti máme na Slovensku dvadsať najmenej rozvinutých okresov. Spomeniem len Gelnicu, Sobrance, Sninu, Revúcu a tak ďalej a tak ďalej. Ja verím, že po schválení tohto zákona sa tento počet zníži, pretože si myslím, že ľudia vo všetkých regiónoch na Slovensku si zaslúžia rovnaké príležitosti a podmienky na kvalitný život. Ďakujem veľmi pekne a podporujem.
Kučera, Karol, poslanec NR SR (2020-06-03):
Ďakujem za slovo. Pán Petrák, vy asi sa potrebujete fakt niečoho chytiť. Hneď vám odpoviem na ten, na tých 20 %, ale stále asi máte za úlohu teraz, celý SMER, napádať reštrikcie vlastne vlády a nariadenia. Čomu sa nedivím, samozrejme, to asi, zrejme ste to dostali za úlohu, tak to budete dneska omieľať stále dookola. Ale teda k tým 20 %. Je to preto, že tretí a štvrtý kvartál sa bude krátiť zrejme, a preto tých 15 % by nestačilo na tú réžiu. Takže, aby proste tie zväzy vedeli tú administratívnu časť vykryť, tak aj preto je tam tých 20 %, aby sa nemuseli znižovať platy a tak ďalej. No a to, že tento zákon pomáha športovej obci, a to, že ho nevidíte, tak asi zrejme o tom, o tejto tematike neviete vôbec nič. Iné ma naozaj nenapadá. Čo by som tak k tomu povedal asi ešte, no. Je mi, je mi veľmi ľúto, že na úkor športu sa tu začínajú vytĺkať politické body a to, to naozaj sem nepatrí. Ďakujem.
T. Cabaj, podpredseda NR SR: (2009-06-25):
Slovo má pani poslankyňa Tóthová.
Ľ. Jahnátek, minister hospodárstva SR: (2009-11-04):
Dôvodom na predloženie vládneho návrhu zákona na skrátené legislatívne konanie je súčasná nepriaznivá hospodárska situácia spôsobená globálnou finančnou a ekonomickou krízou. Zhoršené hospodárske vzťahy a platobná neschopnosť jednotlivých obchodných spoločností vedú k situácii, že aj obchodné spoločnosti, ktoré dodávajú výrobky alebo poskytujú služby významné z celospoločenského hľadiska, nebudú môcť plniť svoje záväzky, čo sa môže prejaviť aj v nedostatočnom plnení mnohých funkcií štátu. Hospodárstvo Slovenskej republiky sa podľa článku 55 Ústavy Slovenskej republiky zakladá na princípoch sociálne a ekologicky orientovanej trhovej ekonomiky. A štát je povinný plniť svoje úlohy pri zabezpečovaní všeobecného hospodárstva a sociálneho rozvoja spoločnosti. Vážený pán predseda, vážené panie poslankyne, páni poslanci, vzhľadom na skutočnosť, že hrozí možnosť, že práve v tomto období sa môžu spoločnosti v dôsledku krízy dostávať do existenčných problémov, vás žiadam o schválenie skráteného legislatívneho konania. Ďakujem.
Nicholsonová, Lucia, poslankyňa NR SR (2012-09-25):
Ďakujem pekne. Tam niekde mala začať moja faktická, že vysvetliť pánovi Martvoňovi, ktorý je tu, predpokladám, dlho, dlho, že mala som právo vystúpiť bezpochyby. Nebudem sa vyjadrovať k tej celkom vtipnej, ale určite chybnej premise pána Matoviča, on sa ich dopúšťa dosť, ale ohradím sa voči tomu, že on stále opakoval, že ja to idem vyžadovať od Rómov. Nie, ja to idem vyžadovať od všetkých. Toto nie je návrh, ktorý by mal riešiť Rómov, a to zopakujem neviem koľkýkrát, ja by som si to nikdy nedovolila takto naformulovať, ako to formulujete vy, len z úcty k tým, ktorí sa vymanili z toho začarovaného kruhu a proste niečo v živote dokázali a majú dokonca vyššie vzdelanie ako ja. Pán poslanec Pollák, vy ma pozývate do diskusie, fajn, fajn, ja prijímam, ale zase musím povedať, že všetko, čo som už ja navrhovala a čo som urobila, tak ste odpísali do svojho reformného programu, takže neviem, že či tam nebudem akože zbytočná, ale veľmi rada sa prídem porozprávať, samozrejme. Ďakujem.
Fecko, Martin, poslanec NR SR (2012-11-06):
Ďakujem pekne. Ja len krátko na pána kolegu. Áno, zdieľam tiež s vami váš názor, že po 22 rokoch sa situácia u nás vôbec nezlepšila, ale zhoršila. Ja tvrdím stále, že po ´89 sa u nás na každom fronte to pustilo ako keby z reťazí a v súčasnosti nie sme v stave to už nejako sputnať tak, aby to malo nejakú hlavu a pätu. Áno, sme zodpovední aj za ďalšie generácie, aký budú vidieť vzor, čo im tu ukážeme, čo im ukážeme, že akí sme my. A nie je všetko o peniazoch. A na Slovensku dupľom to nemôže byť o peniazoch, lebo tak ako povedal Ján Pavol II., že Slovensko, jeho vklad do Európy, nebudú peniaze, ale morálka a duchovné hodnoty, ktoré tu máme. Takže, bol by som rád, aby sme si to všetci uvedomili. A som rád, že kolega Braňo Škripek tento návrh zákona predkladá a, samozrejme, som desiatimi za. Ďakujem pekne.
Osuský, Peter, poslanec NR SR (2016-06-21):
Ďakujem pekne, pán predsedajúci. No ku cti kolegu musím povedať, že veľmi veľa z toho, čo hovoril bolo úplne nepriestrelné. Kedysi ktosi múdry povedal, že takmer všetko už bolo na svete vynájdené, aby som to povedal tak socialisticky, a je to potom treba tvorivo aplikovať. A pravdou je aj to, čo povedal o tom, že isté výstrelky sociálneho systému indukujú zneužívanie a nárast zneužívaní. A to, samozrejme, súbežne rozkladá morálku tých ostatných, tých, ktorí zatiaľ nezneužívajú, pretože vidia túto alternatívu. Exkurziu do histórie politickej Spojených štátov v súvislosti s republikánskym návrhom som uvítal. Keď som pred časom navštívil na pozvanie amerického Kongresu Spojené štáty, tak som mal tú možnosť byť v najbohatšom takmer, pravdepodobne najbohatšom štáte z tých 50, v štáte Washington. A tam som bol v rozhovore s predsedom toho ich parlamentného sociálneho výboru poučený o tom, že hoci sú najbohatší štát, dostáva človek ležiaci v sociálnej sieti denne menej ako 5 dolárov v hotovosti a všetko ostatné len v konzumných poukážkach. Keď som sa ho spýtal, čo na to hovoria ctitelia ústavy, slobody rozhodovania a tak ďalej, mal pre mňa krátku a brisknú odpoveď. Tí, na ktorých sa skladajú daňoví poplatníci majú dve možnosti, take it or leave it, zober to, čo dostávaš, alebo nechaj tak. Teda nevznikla nejaká diskusia o tom, že by mali všetko dostávať v hotovosti. Nie, nedostávajú. A tak ďalej a tak ďalej. Toto sú všetko mozaika skúseností, ktorá niekde vo svete funguje, a musím... (Prerušenie vystúpenia časomerom.)
Kažimír, Peter, podpredseda vlády a minister financií SR (2015-11-10):
Ďakujem. Takže ešte jeden bod. Predkladaný materiál vychádza z očakávaných výsledkov hospodárenia za rok 2015 a aktuálneho vývoja slovenskej ekonomiky a vývoja externého makroekonomického prostredia. Návrh rozpočtu Eximbanky na rok 2016 zakladá rozvoj obchodných aktivít v oblasti poistenia a financovania úverov a poskytovania záruk. Predpokladá sa, že k ultimu roku 2016 čistá majetková angažovanosť financovania úverov dosiahne výšku takmer 220 mil. eur a záručná angažovanosť výšku 170 mil. eur. Celková hrubá poistná angažovanosť z upísaných obchodovateľných aj neobchodovateľných rizík sa k ultimu roka 2016 očakáva na úrovni 710 mil. eur. Produktová orientácia bude vo väčšej miere zameraná na poistenie neobchodovateľných rizík s prioritou podpory projektov strednodobého a dlhodobého charakteru na rizikovejšie teritóriá, na aktívne zaistenie partnerských exportných úverových agentúr u strednodobých a dlhodobých projektov a tiež v rámci bankových produktov na dlhodobejšie priame financovanie firemných klientov. V rámci poistenia neobchodovateľných rizík bude podpora exportu smerovať tiež do Ruskej federácie, Bieloruska, Azerbajdžanu, Vietnamu, afrických krajín a na Kubu. Z hľadiska komoditnej štruktúry ide hlavne o vývozcov z oblasti energetiky, ľahkého a stredného strojárenstva, chemického a hutníckeho priemyslu. Návrh rozpočtu Exportno-importnej banky Slovenskej republiky na rok 2016 predpokladá výnosy vo výške 14 miliónov 494-tisíc eur a náklady vo výške 14 miliónov 201-tisíc eur a zisk po zdanení vo výške 293-tisíc eur. To je predpoklad, ktorý v sebe obsahuje rozpočet. Uvedený zisk odráža aj nárast prevádzkových nákladov, ktoré súvisia s pripravovaným predsedníctvom Slovenskej republiky v Rade Európskej únie, na ktorom bude Eximbanka aktívne participovať. Súčasťou rozdelenia disponibilného zisku bude v súlade so zákonom o Eximbanke aj návrh na odvod do štátneho rozpočtu. Úspešnosť Eximbanky v plnení záverov rozpočtu na rok 2016 je vo významnej miere podmienená aj výsledkami, ktoré budú dosiahnuté v tomto roku. Zároveň existujú riziká, ktoré nebolo možné v návrhu rozpočtu za rok 2016 predvídať. Takýmito rizikami sú napríklad implementácia nového znenia podmienok pre štátom podporované exportné úvery, konsenzus OECD s obmedzeniami štátnej podpory exportu na vybrané sektory, ide napríklad o tepelné elektrárne na báze uhlia, ale ide aj o prípadné obmedzenia týkajúce sa financovania vybraných exportných artiklov so štátnou podporou, napríklad pre uhoľné elektrárne s priamym dopadom na významného klienta Eximbanky. Rovnako aj eskalácia napätia v rámci Európy a Blízkeho a Stredného východu a z toho prameniace zvýšené ekonomické riziká a sankcie by mohla mať priame aj nepriame dopady na slovenských vývozcov a tým pádom aj na činnosť Eximbanky. Vláda Slovenskej republiky súhlasila s návrhom rozpočtu Exportno-importnej banky Slovenskej republiky na rok 2016 v októbri tohto roku. Ďakujem, to je všetko na úvod.
Kuciaňová, Magdaléna, poslankyňa NR SR (2018-02-06):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Sulík, Richard, predseda NR SR (2010-12-15):
Prosím, hlasujte teraz. Pripomínam, že na toto hlasovanie je potrebných 76 hlasov. (Hlasovanie.) Prítomných 142 poslancov, hlasovalo 141 za, 0 proti, 0 sa zdržalo, 1 nehlasoval. Národná rada vyslovila súhlas s uvedenou zmluvou. Ďalej prosím spoločného spravodajcu z výboru pre verejnú správu a regionálny rozvoj, poslanca pána Ďurkovského, aby uviedol hlasovanie o návrhu uznesenia k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou, ktorou sa mení a dopĺňa Zmluva medzi Slovenskou republikou a Českou republikou o spoločnej štátnej hranici zo 4. januára 1996 , tlač 161. Nech sa páči.
Šefčík, Marek, poslanec NR SR (2020-04-29):
Tak ja som mal pripravené tiež zareagovať na to, čo sa týka toho volebného zákona, tak iba doplním, že mne sa to tiež pozdáva, páči. A vy ste použili také silné slová, pán Kamenický, že „volebná korupcia“. No ale my chceme odmeniť každého jedného voliča, nielen niektorých. Takže logicky to nie je volebná korupcia. Odmenení budú aj voliči SMER-u, aj voliči, ktorí vhodia, ako bolo povedané, prázdnu obálku, aj voliči OĽANO a voliči ostatných strán. Ďakujem.
Hort, Milan, podpredseda NR SR (2010-12-10):
Ďakujem. Pán spravodajca nepotrebuje vystúpiť. Vyhlasujem, teda prerušujem rokovanie o tomto bode programu. Ďakujem aj spravodajcovi, aj navrhovateľovi. No a budeme pokračovať v súlade s programom druhým čítaním o vládnom návrhu zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov . Máte ho pod tlačou 117 a spoločnú správu výborov máte ako tlač 117a. Pán minister, poprosím vás aj v tomto prípade, aby ste sa ujali slova a odôvodnili tento vládny návrh zákona. Ide o tlač 117. Spravodajkyňou k tomuto návrhu zákona je pani Bibiána Obrimčáková, ktorá príde potom v spravodajskej správe k slovu. Nech sa páči.
Kamenický, Ladislav, poslanec NR SR (2019-04-04):
Dajme hlasovať o návrhu ako celku s odporúčaním gestorského výboru schváliť.
Paška, Pavol, predseda NR SR (2014-10-21):
(Hlasovanie.) 136 prítomných, 84 bolo za, 1 proti, 50 sa zdržalo, 1 nehlasoval. Sme v treťom čítaní . Otváram rozpravu, nemám prihlášku, vyhlasujem ju za skončenú.
Bašistová, Alena, poslankyňa NR SR (2018-06-13):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Zmajkovičová, Renáta, podpredsedníčka NR SR (2012-09-12):
Faktické poznámky na vystúpenie pána poslanca nie sú. Takže uzatváram možnosť prihlásiť sa s faktickými poznámkami. Ďalší vystúpi v rozprave pán poslanec Zsolt Simon. Zároveň by som chcela uviesť pre kolegov, že odhlásili sa z rozpravy pán poslanec Matovič, Jasaň a pán poslanec Hlina. Pán poslanec, máte slovo.
Žiga, Peter, podpredseda NR SR (2024-04-16):
Pán poslanec Hlina.
Blanár, Juraj, poslanec NR SR (2010-08-10):
Ďakujem. Vážený pán poslanec, väčšinu otázok povedal môj predrečník vo faktickej poznámke, ale predsa len mal som pocit, ako keby ste čítali z nejakej veľkej knihy, ako keby tu na Slovensku boli nedodržiavané ľudské práva, neboli dodržiavané základné pravidlá medzinárodnej dohody pre národnostné menšiny. A práve naopak, domnievam sa, že Slovensko môže byť príkladom pri dodržiavaní a, by som povedal, pri kreovaní základných podmienok pre to, aby sa tu mohli národnostné menšiny rozvíjať. A o to viacej ma to mrzí, pretože vy ste už dlhodobo pôsobili vo výboroch, ktoré sa tým zaoberajú. Mohli ste nadefinovať, kde konkrétne došlo k tým katastrofickým situáciám, o ktorých ste vy písali. Moja skúsenosť, o ktorých ste vy hovorili, moja skúsenosť je skôr taká, že ak tu je nejaký problém, tak je tu problém politickej reprezentácie, ktorá sa snaží zneužiť národnostné cítenie a národnostnú problematiku len pre svoj politický cieľ. A myslím si, že vy ste toho príkladom. A vaša strana rovnako. Ďakujem.
Š. Zelník, poslanec: (2008-11-25):
V tom zmysle je aj môj pozmeňujúci návrh k vládnemu návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Pozmeňujúci návrh sa týka čl. I, za bod 32 sa vkladá nový bod 33, ktorý znie: v § 30 ods. 2 sa číslovka „0,5“ nahrádza číslovkou „0,45“. Teda 0,05 stotín percenta sa presúva z Úradu pre dohľad na operačné strediská. Ďakujem.
Fořt, Stanislav, poslanec NR SR (2011-06-02):
Si myslím, že prevažná väčšina poslancov v tejto snemovni je za obmedzenie negatívnych následkov hazardných hier. Čo je moja obava, bohužiaľ, opodstatnená, ako aj vyplynulo z rozpravy, je to, že mám pochybnosti o tom, či tento návrh kladie prekážky hazardu alebo ho, naopak, podporuje. A skôr mám za to, že v tom lepšom prípade by som ho charakterizoval ako deravý a v tom horšom prípade by som ho charakterizoval tak, že sa míňa účinku toho, ako sa volá. To znamená, on sa síce volá zákon proti hazardu, keď to tak zjednodušene poviem, ale obsah toho zákona vo viacerých ustanoveniach skôr hovorí, že je to zákon na podporu hazardu. A ja nepodporujem nadpisy, ale obsah zákona. A pokiaľ ten obsah zákona bude takto vyzerať, tak, samozrejme, tento zákon podporiť nemôžem, pretože by ten hazard podporoval. Ďakujem.
Tankó, Viliam, poslanec NR SR (2024-01-19):
Ďakujem ti, Gábor, za tvoje vystúpenie. Vo svojom vystúpení si spomenul, že táto novela zákona sa nedá vylepšiť. Máš pravdu, nedá sa to. Táto novela zákona by tu nemala byť vôbec. Vo vyspelej spoločnosti takýmto, ani iným spôsobom nemôžme ohroziť obyvateľov Slovenska. Toto je hrozba najmä pre obyčajných ľudí, ale vládu to vôbec nezaujíma. Odznelo tu už niekoľko stoviek vecných vystúpení, ale ako sme si už asi aj zvykli, tak len zo strany opozície. Boli to vystúpenia, ktoré vyvrátili všetky argumenty vládnej koalície. Prečo zrušiť Úrad špeciálnej prokuratúry, prečo teraz, prečo ihneď, prečo v skrátenom legislatívnom konaní? Trestný zákon má chrániť spoločenský záujem a nie záujmy vládnej koalície. Tu ale zjavne ide aj, ide iba o ich záujmy, keďže aj pán premiér hovoril, že je to mocenské rozhodnutie. Mocenské rozhodnutie, ktoré poruší ľudské práva, ublíži a ohrozí obyčajných ľudí. Mocenské rozhodnutie, vďaka čomu tu rapídne stúpne kriminalita a poškodení nebudú chránení. Mocenské rozhodnutie, ktoré rozviaže ruky zločincom. Vláda sa zrejme riadi heslom vyhraj voľby, môžeš všetko.
Jurinová, Erika, podpredsedníčka NR SR (2013-10-17):
S reakciou na faktické poznámky pán poslanec Sulík.
Obrimčáková, Bibiána, poslankyňa NR SR (2011-09-13):
Vážený pán predseda, vážené panie poslankyne, vážení páni poslanci, dovoľte mi veľmi stručne vystúpiť k poslaneckému návrhu novely zákona č. 131/2002 Z. z. o vysokých školách v znení neskorších predpisov. Táto malá a krátka novela zákona na prvý pohľad vyzerá veľmi jednoducho a bezproblémovo. Po konzultácii o jej dopade v praxi so zástupcami cirkví na Slovensku si treba uvedomiť, že jej dopad je smerovaný na všetky vysoké školy s teologickým programom... (Prerušenie vystúpenie predsedajúcim.)
Laššáková, Jana, podpredsedníčka NR SR (2014-10-15):
Prezentujme sa a hlasujeme. (Hlasovanie.) Prítomných 131 poslancov, za návrh 55, proti 52, zdržalo sa 24 poslancov. Konštatujem, že Národná rada nebude pokračovať v rokovaní o tomto návrhu zákona. Teraz pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi, tlač 1117. Pán poslanec Halúz ako spoločný spravodajca, uvádzajte hlasovanie. (Hlasovanie o vládnom návrhu zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení zákona č. 183/2014 Z. z. , tlač 1117.)
Hrnčiar, Andrej, podpredseda NR SR (2018-05-10):
Ak teda, ešte zostaňte na mieste, lebo pravdepodobne pán poslanec bude mať doplňujúcu otázku.
Matejička, Vladimír, poslanec NR SR (2010-12-02):
Ďakujem za slovo, pán predsedajúci. Nemilo ma prekvapilo také tiché prehliadnutie jednej surovej urážky, voči podpredsedovi Národnej rady, pretože, keď si sa spýtal, pán podpredseda, pána Horvátha, čo má s prstami, ti ukázal vztýčený ukazovák. Ak náhodou nevieš čo to je, treba sa spýtať vedľa prísediaceho pána, ale takéto vulgarizmy, aby nepadali na parlament.
Ďuriš Nicholsonová, Lucia, podpredsedníčka NR SR (2018-02-07):
Dobré ráno, kolegyne, kolegovia, ja by som, ak dovolíte, začala z tohto miesta pozdravom pre pána Nesrovnala, lebo to je fakt neuveriteľné, čo sa deje v tom meste. Ja to nepochopím raz proste, keď sa povie, že od ôsmej husto sneží, prečo my to vieme a odhŕňačské autá to nevedia. Uvidíme, že ako nám to pôjde, lebo uvidíme, že koľkí z predkladateľov a spravodajcov tu budú, nevieme odhadnúť. Takže dovoľte mi teda otvoriť šiesty rokovací deň 26. schôdze Národnej rady Slovenskej republiky. Na tomto dni o ospravedlnenie požiadali poslankyne Alena Bašistová, Zuzana Zimenová a o ospravedlnenie neúčasti z dôvodu práceneschopnosti požiadal pán poslanec Ladislav Andreánsky. Na zahraničnej ceste sú páni poslanci Anton Hrnko a Martin Klus. Podľa ohlasovanej zmeny programu pristúpime teraz k druhému čítaniu o vládnom návrhu zákona, ktorým sa mení a dopĺňa zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov, ktorý prerokúvame v skrátenom legislatívnom konaní. Vládny návrh zákona je pod tlačou 853. Výsledky rokovania výborov sú v tlači 853a. Poprosím pána ministra životného prostredia Sólymosa, aby nám návrh uviedol. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov a ktorým sa menia a dopĺňajú niektoré zákony , tlač 853.)
Paška, Pavol, predseda NR SR (2014-09-17):
Ďakujem pekne, pani riaditeľka. Poprosím pani poslankyňu Košútovú o informáciu.
Ďuriš Nicholsonová, Lucia, podpredsedníčka NR SR (2018-05-24):
S reakciou na faktické poznámky pani poslankyňa Remišová.
Kuffa, Štefan, poslanec NR SR (2021-05-13):
Priatelia zo SaS-ky, najprv ste hlasovali a prijímali tuná návrhy... (Prerušenie vystúpenia predsedajúcim.)
Madej, Róbert, poslanec NR SR (2011-02-11):
Ďakujem veľmi pekne. Vážené dámy, páni, vážený pán predseda Národnej rady, niekedy mi pripadá diskusia s predstaviteľmi súčasnej pravicovej vládnej koalície a ministrami ako sebatrýznenie, ale ja túto tortúru ešte opätovne dneska podstúpim. Pani ministerka, vy ste ma citovali z roku 2004, vyjadrenie, zabudli ste, pani ministerka, povedať vo svojej záverečnej reči, na ktorú ako klasicky nebolo možné ďalej reagovať, pani ministerka, zabudli ste povedať, kto bol vtedy pri vláde. Pri vláde ste boli vy, ministrom spravodlivosti bol Daniel Lipšic, po ktorom ste na záver funkčného obdobia nastúpili vy, za čo bol v tom čase on, ako aj celé KDH veľmi urazené. To znamená, že keď sa jednalo o vyšších súdnych úradníkov v tomto období, pani ministerka, zotrvávame na jednom aj druhom. Keď som hovoril o politickom naťahovaní, kto bol vo vláde, pani ministerka? Boli ste vy, pravicová koalícia v období 2002 až 2006. Keď hovoríme o našich postojoch teraz, boli sme za zachovanie vyšších súdnych úradníkov, ako aj justičných čakateľov. Nelikvidujte jeden ani druhý stav. Keď sme hovorili o možnosti aj pre vyšších súdnych úradníkov vykonať justičnú skúšku, je to samozrejmé, pretože sú to ľudia s právnickým vzdelaním, ktorí majú dostatočnú prax na súde. Ale zotrvávame na tom názore, zotrvávame na tom názore, pani ministerka, že obidva stavy by mali byť zachované, nemali by sa rušiť justiční čakatelia. Keď budete citovať nabudúce, si, pani ministerka, uvedomte, kto bol v tom čase pri vláde a kto politicky rozhodoval a kto mal vtedy moc v súdnictve. Vy ste urobili zmeny novely ústavy, prvá Dzurindova vláda, a tieto zmeny sa vám v súčasnosti nepáčia. Jednoducho chcete obsadzovať nové funkcie svojimi ľuďmi politicky, však sa priznajte, pani ministerka, že traja z piatich členov výberovej komisie na sudcov podľa zákona, ktorý opravujeme týmto zákonom, priamo súvisia, môžte čítať znenie zákona, každý ho pozná. Ale ja hovorím o zákone, ktorý opravujeme touto novelou zákona a ešte nenadobudla účinnosť. Traja z piatich členov výberovej komisie budú menovaní politicky, dvaja ministerstvom, teda pani ministerkou, a jeden Národnou radou, kde zhodou náhod má tá istá vládna koalícia svoj vplyv cestou väčšiny v Národnej rade Slovenskej republiky. Ja sa veľmi teším, že urobíte verejné výberové konanie, ale z hľadiska počtov politických nominantov v tejto komisii to nič nikomu nepomôže, pretože väčšina si rozhodne o svojom zástupcovi, o svojom sudcovi. Vládna koalícia trvá na tom, chce rozhodovať o tom, kto bude a kto nebude sudcom. A, pani ministerka, keď budete citovať niekedy do budúcnosti akékoľvek výroky, opakujem, sme aj za justičných čakateľov, aj za vyšších súdnych úradníkov, nemali ste takýmto spôsobom, nemali ste takýmto spôsobom likvidovať postavenie justičných čakateľov. A uvedomte si, kto bol vtedy pri moci. Boli ste to vy a zneužívali ste justíciu, súdnictvo vtedy, tak ako ju chcete zneužívať teraz. Ďakujem pekne. (Potlesk.)
K. Tóthová, poslankyňa: (2007-10-18):
Pán poslanec, vy ste váš legislatívny návrh dali úplne ako geniálny návrh. Ja len rozmýšľam, keď je ozaj taký geniálny, prečo ste za tých osem rokov, čo bola  Dzurindova vláda, túto genialitu nedoniesli do parlamentu? Veď by to bolo úžasné. Ďalej ste hovorili, že tento legislatívny návrh absolútne zabezpečí nezávislosť verejnoprávnych médií. Nuž, prečo Dzurindova vláda, keď to mala tak blízko vo svojich vedomostiach, prečo ho nedala do parlamentu, aby sme nezávislosť tých médií tak jednoducho zabezpečili? No, ja mám len jednu odpoveď. Prečo nie. Nuž preto, lebo to nie je pravda. To je všetko taká pekná chiméra, ktorú tu pred chvíľou chceli, aby sa nedonášala do parlamentu a vy ste práve svojím vystúpením toto do parlamentu doniesli. Ďalej sa chcem vyjadriť k otázke, ktorú ste nadniesli, či verejnoprávne médiá majú opodstatnenie. Majú. Pozrite Rakúsko. To drží ťažisko na verejnoprávnych médiách. Prečo? Nemám čas vo faktickej poznámke. A pokiaľ ste hovorili, že mnohí nemajú signál, tak vás chcem upozorniť, že technika už išla tak ďaleko, že s prídavným zariadením všetci... (Prerušenie vystúpenia časomierou.)
Hort, Milan, podpredseda NR SR (2011-05-24):
S faktickými poznámkami na vystúpenie pána poslanca Maďariča sa prihlásili páni poslanci Gábor Gál, Igor Matovič, Dušan Švantner, Dušan Čaplovič, Andrej Kolesík. Hlási sa ešte pani poslankyňa Dubovcová, treba trojku stlačiť, čiže celkom 6 poslancov. Uzatváram možnosť prihlásiť sa s faktickou poznámkou. Slovo má pán poslanec Gábor Gál.
Pčolinský, Peter, poslanec NR SR (2019-05-17):
Pán predseda, na základe včerajšej informácie sme sa mali o jedenástej nejako dohodnúť, že ako ďalej bude pokračovať rokovanie. Tak by som poprosil o nejakú informáciu.
Doležal, Andrej, minister dopravy a výstavby SR (2021-12-03):
Ďakujem pekne, pán predsedajúci. Vážené panie poslankyne, vážení páni poslanci, predkladaným návrhom zákona sa z dôvodu pretrvávajúcej pandémie spôsobenej prenosným ochorením COVID-19 a jej negatívneho vplyvu na ekonomickú činnosť subjektov podnikajúcich v cestovnom ruchu upravuje obdobie, v ktorom bude možné poskytovať štátnu pomoc na obdobie do 31. decembra 2022. Skrátka súčasná, súčasné platné znenie zákona nás oprávňuje poskytovať pomoc len do 31. 12. 2021. Touto novelou v skrátenom legislatívnom konaní to predlžujeme na 31. december 2022. Ak by sme túto novelu prerokovávali v riadnom legislatívnom procese, uvedený nežiaduci stav by sa mohol ešte viac zhoršiť, preto si vás dovoľujem požiadať o podporu pri prerokovávaní predloženého vládneho návrhu zákona v prvom čítaní. Ďakujem pekne.
Mikulec, Roman, minister vnútra SR (2020-09-17):
Určite áno. Myslím, že, tak ako to bolo aj uvedené, že spolupracujeme. Toto nie je sólo akcia, ale teda spolupracujeme aj s ostatnými kolegami, čiže, samozrejme, po prijatí tých jednotlivých krokov, tak ako tu boli uvedené, tak určite budeme aj informovať verejnosť.
Madej, Róbert, poslanec NR SR (2012-08-02):
Ďakujem pekne. Pán predseda, dovoľujem si informovať, že zvolávam schôdzu ústavnoprávneho výboru nadnes o 12.00 hod. Prosím, aby sa členovia výboru dostavili do rokovacej miestnosti ústavnoprávneho výboru. Ďakujem pekne.
P. Paška, predseda NR SR: (2009-10-27):
(Hlasovanie.) 121 prítomných, 52 za, 27 proti, 40 sa zdržalo, 2 nehlasovali. Návrh zákona do druhého čítania sme neschválili, nebudeme pokračovať v rokovaní o ňom. Teraz vykonáme opakovanú voľbu, tak ako som to pri vyhlásení obedňajšej prestávky avizoval, člena Správnej rady Ústavu pamäti národa, pristúpime k návrhu na voľbu člena Správnej rady Ústavu pamäti národa . Je to tlač 1285. Na hlasovacom lístku je uvedený spôsob. Do opakovanej voľby postúpili všetci kandidáti, ktorí sa zúčastnili prvého kola. Pristúpime teraz k tajnej voľbe. Poprosím overovateľov, aby sa ujali svojej funkcie a dohliadali na priebeh volieb a aby hlasovali ako prví. Poprosím vás, dámy a páni, aby ste využili svoje právo a volili v tajnej voľbe člena Správnej rady Ústavu pamäti národa, potom vyhlásime výsledky a budeme pokračovať v rokovaní programu 42. schôdze. (Akt tajného hlasovania.)
Danko, Andrej, predseda NR SR (2019-09-13):
Poslankyňa Vaľová.
Gröhling, Branislav, minister školstva, vedy, výskumu a športu SR (2022-05-05):
Vážený pán predsedajúci, pani poslankyne, páni poslanci, pán poslanec Šudík, viem, že sa dlhodobo venujete mládežníckym parlamentom. Opätovne dávam aj tú ponuku smerom k vašej strane, príďte k nám na ministerstvo školstva, môžeme prerokovať ďalšie veci. Tá oficiálna odpoveď, ktorá je, oblasť práce s mládežou je podporovaná prostredníctvom dotačnej schémy, v rámci ktorej sa dotácie poskytujú vo viacerých tematických oblastiach, ako je celoročná pravidelná a systematická práca s mládežou nadregionálneho charakteru, informačné služby, poradenské služby pre mládež, linky pomoci a podobne. Mládežnícke parlamenty mohli v tomto roku požiadať o dotáciu v rámci výzvy vyhlásenej v tematickej oblasti – Aktuálne priority v práci s mládežou. Táto výzva obsahovala deväť zameraní a jedným z nich bola podpora participácie a dobrovoľníctva mládeže v škole, komunite a spoločnosti, čo znamená aj podporu vzniku, rozvoja, činnosti a aktivity zastupiteľských štruktúr mládeže na úrovni školy, samosprávy, spoločnosti, kde zapadajú a priamo boli menované aj mládežnícke parlamenty v rámci tejto výzvy. Táto výzva bola uverejnená na webovej stránke ministerstve, ako aj na webovej stránke IUVENTY – Slovenského inštitútu mládeže 11. marca tohto roku a uzatvorená bola 11. apríla tohto roku. Výzva na ich podporu teda existuje a výzvy v tomto druhu sa potom plánujú vyhlásiť aj v rámci celého tohto roku. Všetko bude závisieť od jednotlivých finančných prostriedkov, ktoré ešte budeme mať k dispozícii. Ďakujem.
Glváč, Martin, podpredseda NR SR (2016-11-24):
Pán poslanec Kamenický.
P. Hrušovský, podpredseda NR SR: (2001-10-18):
Teraz dávam slovo poverenému spravodajcovi výboru pánu poslancovi Sopkovi, aby informoval Národnú radu o výsledku prerokú-vania tohto návrhu zákona v gestorskom výbore, ako aj o odporúčaní a stanovisku gestorského výboru. Pán poslanec, máte slovo.
Mizík, Stanislav, poslanec NR SR (2018-02-13):
Ďakujem za slovo. Pán Dostál, na začiatku vašej reči ste zareagoval na vášho obľúbenca Kisku, zastal ste sa ho. Poviem vám toto, internet ho už dávno označuje za úžerníka. A viete, aký je rozdiel medzi Kiskom a Frunim z B.M.G. INVEST-u? Kisku chráni americká ambasáda. Ďakujem za slovo.
Kollár, Boris, predseda NR SR (2022-02-03):
Ďakujem. Nech sa páči, pán poslanec.
M. Hort, podpredseda NR SR: (2009-02-12):
Otváram rozpravu. Konštatujem, že som do rozpravy dostal písomnú prihlášku od pána poslanca Záhumenského. Je jediný, kto sa prihlásil do rozpravy písomne. Po jeho vystúpení a prípadných faktických poznámkach bude možnosť prihlásiť sa do rozpravy ústne. Pán poslanec, nech sa páči, je tu priestor pre vaše vystúpenie v rozprave.
M. Číž, podpredseda NR SR: (2007-05-15):
Teraz má slovo pán poslanec Kužma s faktickou poznámkou na vystúpenie pána poslanca. Nech sa páči.
Klus, Martin, podpredseda NR SR (2019-11-27):
Ďakujem pekne. Rád by som sa opýtal... Teda vyhlasujem rozpravu za skončenú. Rád by som sa opýtal, či chce k rozprave zaujať stanovisko navrhovateľ. Nech sa páči, pán minister.
M. Číž, podpredseda NR SR: (2007-02-08):
Teraz poprosím, dajte slovo pánu poslancovi Bugárovi.
P. Hrušovský, podpredseda NR SR: (2001-10-17):
Páni poslanci, prosím o pokoj v rokovacej sále, vysvetlili sa nedorozumenia ohľadne návrhov bodov programu 52. schôdze. Nech sa páči, pán spoločný spravodajca, urobili ste zmätok v rokovacej sále. (Smiech v sále.) Neuviedli ste bod, o ktorom hlasujeme. (Ruch v sále.) J. Cuper, poslanec: Vážený pán predsedajúci, teraz by som mal chuť odísť, pretože urobili ste chybu vy a zvaľujete ju na mňa. (Smiech v sále.) Takže žiadam, aby ste sa mi ospravedlnili. (Potlesk.) Vážený pán predsedajúci, prerokoval sa návrh poslanca Národnej rady Slovenskej republiky Petra Finďa na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby, to ste povedali vy, že tento návrh sme...
Číž, Miroslav, podpredseda NR SR (2014-12-12):
Slovo má pán poslanec Bagačka.
Grendel, Gábor, podpredseda NR SR (2022-10-20):
Nech sa páči, pán minister.
Bugár, Béla, podpredseda NR SR (2018-09-19):
Pán poslanec Grendel.
P. Paška, predseda NR SR: (2008-11-25):
(Hlasovanie.) 133 prítomných, 129 za, 2 proti, 1 sa zdržal, 1 nehlasoval. Máte súhlas, pán poslanec, budeme hlasovať teraz o prerokovaných návrhoch.
Zmajkovičová, Renáta, podpredsedníčka NR SR (2013-09-13):
S reakciou pán poslanec Brocka.
Frešo, Pavol, poslanec NR SR (2014-11-10):
Ďakujem veľmi pekne. Eugen, veľmi pekne ďakujem za to uvedenie do obrazu. A musí byť veľmi frustrujúce pre ľudí, ktorí nás nielenže sledujú, ale ktorí vlastne v tejto krajine žijú a sú zoznámení so stavom slovenského zdravotníctva, že na jednej strane sa bavíme o tom a nevieme sa dopátrať ani tu na pôde parlamentu toho, kto si odniesol vlastne ten obrovský nemorálny zisk, a rozumej tu teda vývar, z cétečka, ktoré sa malo dodať do Piešťan, lebo stále je podpísaná zmluva a stále platí, že je takto hlboko nemorálna cena, a ktorí, po druhé, na druhej strane sú zoznámení s tým, že platia podstatne viac ako ľudia v Amerike a vo Francúzsku za zdravotnú starostlivosť v cashi. To znamená, platia podstatne viac ako Američania alebo Francúzi oproti svojim príjmom. Inými slovami povedané, keď má niekto bezplatnejšie zdravotníctvo, tak sú to Američania, Francúzi, a nie my. A my ho máme tak málo bezplatné, ako si popisoval, práve kvôli takým prípadom, keď niekto potrebuje na jednom cétečku v Piešťanoch zarobiť 1 mil. eur súrne, nutne. A táto vláda a jej premiér nemajú schopnosť vypátrať ani po niekoľkých dňoch a už teraz po niekoľkých hodinách, keď sa to prerokúva na pôde Národnej rady, kto stojí za schránkovou firmou v daňovom raji niekde v Belize, keďže konatelia sú Slováci, všetky blízke osoby sú Slováci. Pritom on sa tvári, že my nevieme zistiť, komu do vrecka tých 1 mil. eur išlo, kvôli komu máme takto obrovské poplatky v zdravotníctve, že tromfneme tak nielen Francúzov, ale už aj Američanov. Myslím si, že ľudia majú právo vedieť, kvôli komu máme vyššie poplatky ako Francúzi, Američania, kvôli komu sa tak skladáme na trojnásobnú cenu za cétečko, komu do vrecka idú takto nie mastné provízie, ale, povedzme rovno ten používaný výraz, vývar.
Blanár, Juraj, podpredseda NR SR (2021-12-09):
Dve minútky?